Politiet har onsdag formiddag fået en anmeldelse om et usædvanligt stort dieseltyveri Hirtshals. Mellem fredag 18. december og tirsdag 22. december har ukendte gerningsmænd ifølge politiets døgnrapport stjålet cirka. 45.000 liter diesel fra en tankvogn på Olfert Fischersvej 8 i Hirtshals. Politiets patrulje er i skrivende til stede ved gerningsstedet. - Det er meget usædvanligt, at vi ser dieseltyveri i så store mængder. Det kan ikke afvises, at det er noget professionelt, siger vagtchef ved Nordjyllands Politi, Per Jørgensen, til TV2 Nord. Ifølge vagtchefen skulle gerningsmændene have brækket dækslerne op til tankvognen og efterfølgende stjålet de store mængder diesel. Politiet søger nu vidner i sagen, så hvis man har set noget mistænkeligt inden for det mulige gerningstidspunkt på Olfert Fischersvej, kan man kontakte politiet på 114.
Politiet kalder tyveriet for 'usædvanligt stort'. Gerningsmændene er på fri fod.